
Julij 2026
Kino Grapa se tudi letos vrača v Baško grapo!
 
Kdaj: sobota, 08. avgust 2026, ob 20.30
Kje: Grahovo ob Bači, športno igrišče
 
V organizaciji Kinogledališča Tolmin in Kulturno tehnično turističnega društva Baška dediščina bomo tudi letos skupaj doživeli filmski večer na prostem. Tokrat Kino Grapa prvič gostuje na Grahovem ob Bači, na športnem igrišču.
 
V prijetnem ambientu, v objemu narave in Bohinjske proge, ki letos praznuje 120 let od izgradnje, si bomo ogledali dokumentarni film Gora Rocka – navdihujočo zgodbo o prostovoljstvu, povezanosti in moči skupnosti.
 
Posebno vez z Gora Rocko imamo tudi Graparji, saj med prostovoljci že vrsto let sodelujejo številni prebivalci Baške grape, ki s svojim delom soustvarjajo eno največjih prostovoljskih zgodb v Sloveniji.

Prisrčno vabljeni na filmski večer pod zvezdami!
 
Dokumentarni film Gora Rocka
Kako je dobrodelni festival na Šentviški planoti iz skromnih začetkov zrasel v eno največjih prostovoljskih zgodb v Sloveniji? Film Gora Rocka režiserja Mirana Zupaniča razkriva zgodbo več kot 350 domačinov, ki že več kot dve desetletji z izjemno predanostjo ustvarjajo festival, kjer se prepletajo glasba, prijateljstvo, solidarnost in neizmerna prostovoljska energija.
 
To ni le zgodba o koncertih in znanih glasbenih imenih, temveč predvsem o ljudeh, ki dokazujejo, da lahko skupnost z voljo, srčnostjo in sodelovanjem ustvari nekaj izjemnega. Posebno vez z Gora Rocko imamo tudi Graparji, saj med prostovoljci že vrsto let sodelujejo številni prebivalci Baške grape, ki s svojim delom prispevajo k uspešni izvedbi tega edinstvenega festivala.
 
Prisrčno vabljeni na ogled filma in srečanje z zgodbo o prostovoljstvu, povezanosti in ljudeh, ki dokazujejo, da skupaj zmoremo več.
 
 
Kinogledališče Tolmin
in
Kulturno tehnično turistično društvo Baška dediščine

